Mae **Coleg Caerdydd a'r Fro** ( Saesneg: Cardiff and Vale College, talfyrir i CAVC), yn goleg Addysg Bellach addysg rhyw cymysg yng Nghaerdydd a Bro Morgannwg. Mae'n rhan o rwydwaith y sector, ColegauCymru.

Ffurfiwyd y coleg ym mis Medi 2011 drwy uno Coleg y Barri a Choleg Glan Hafren. Roedd yr uno o ganlyniad i Lywodraeth Cynulliad Cymru yn annog colegau yng Nghymru i gydweithio er mwyn sicrhau'r manteision mwyaf posibl i fyfyrwyr.  Mae Coleg Caerdydd a'r Fro bellach yn un o golegau mwyaf Cymru. Cymerodd y Coleg reolaeth o Stadiwm Chwaraeon Rhyngwladol Caerdydd o fis Gorffennaf 2015 ar rent rhad i Gyngor Caerdydd.  Ceir bellach 7 campws i'r Coleg yng Nghaerdydd a'r Barri.

Campysau newydd
---------------

Yn 2015 agorwyd prif gampws newydd gwerth £45 miliwn yn Heol Dumballs, Caerdydd, i ddarparu ar gyfer 4,000 o fyfyrwyr. Roedd y cyfleusterau’n cynnwys 130 o ystafelloedd addysgu, stiwdios ffilm a dawns, theatr, salon gwallt a sba ac, ar y llawr uchaf, bar cyhoeddus a bwyty.  Ar ôl gwerthu eu prif safle yng Nghaerdydd yn City Road, Caerdydd, bwriad y coleg oedd cadw eu campws arall yng Nghaerdydd, yn Trowbridge a’i drosi i fod yn goleg celf.

Coleg Caerdydd a'r Fro a'r Gymraeg
----------------------------------

Mae'r Coleg yn ymrwymo i Safonau’r Gymraeg fel y cytunwyd arnynt gyda Comisiynydd y Gymraeg. Mae hyn yn ymwneud â sichrau elfen o ddefnydd o'r Gymreag yn gorfforolaethol ac wrth ddelio gyda'r Coleg. Serch hynny, Saesneg yn unig yw unig gyfrwng y rhelyw helaeth o'r cyrsiau, er, gyda chydweithio gyda'r Coleg Cymraeg Cenedlaethol er dechrau'r 2020 mae darpariaeth cyfrwng Cymraeg wedi dechrau o dan gynllun Siarad Dysgu Byw. Bwriad y cynllun yw cynyddu'r nifer o gyrsiau a modiwlau dwyieithog a gynigir fel rhan o bob cwrs, ar bob campws CAVC, ar gyfer myfyrwyr sy'n astudio cwrs llawn amser neu ran amser neu brentisiaeth.

  

Ym mis Mawrth 2023 lansiodd Coleg Caerdydd a'r Fro a'r Coleg Cymraeg Cenedlaethol gynllun ''Perthyn'' ar gyfer siaradwyr Cymraeg ifanc Du, Asiaidd ac o leiafrifoedd ethnig yn y Senedd. Roedd cyfle i’r dysgwyr oedd rhwng 16 a 19 oed glywed am gynlluniau Llywodraeth Cymru i adeiladu cenedl wrth-hiliol ac i glywed profiadau a barn rhai o wynebau cyfarwydd Cymru gan gynnwys y newyddiadurwr, Iolo Cheung; y rapiwr, Sage Todz; y cyflwynydd teledu, Melanie Owen; y myfyriwr ôl-radd ac ymgyrchydd gwrth-hiliaeth, Emily Pemberton a Nooh Omar Ibrahim sy’n gweithio fel Swyddog Datblygu Amrywiaeth a Chynhwysiant gydag Urdd Gobaith Cymru.

Oriel
-----

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Prif adeilad campws Canol y Ddinas |
| Prif adeilad campws Canol y Ddinas  |

|  |
| --- |
| Canolfan hyffroddiant gwaith Awtomotif |
| Canolfan hyffroddiant gwaith Awtomotif  |

|  |
| --- |
| Canolfan hyfforddiant Adeiladwaith |
| Canolfan hyfforddiant Adeiladwaith  |

|  |
| --- |
| Canolfan Gwasanaethau Adeiladu ar Ffordd Dumballs] |
| Canolfan Gwasanaethau Adeiladu ar Ffordd Dumballs]  |

|  |
| --- |
| The Parade (safle Ysgol Gynradd Gymraeg Bryntaf yn yr 1970au) |
| The Parade (safle Ysgol Gynradd Gymraeg Bryntaf yn yr 1970au)  |

|  |
| --- |
| Stadiwm Chwaraeon Ryngwladol Caerdydd |
| Stadiwm Chwaraeon Ryngwladol Caerdydd  |

|  |
| --- |
| Campws y Barri |
| Campws y Barri  |

 |

Cyfeiriadau
-----------

1. ↑  "Archived copy" (PDF). Archifwyd o'r gwreiddiol (PDF) ar 19 July 2011. Cyrchwyd 2011-03-31.CS1 maint: archived copy as title (link)
2. ↑  "Plans to rent Cardiff International Sports Stadium to Cardiff and Vale College are approved". Media Wales. 2015-03-19. Cyrchwyd 2016-09-29.
3. 1 2  Sion Barry (17 June 2015). "First look inside Cardiff and Vale College's new £45m campus in the centre of the capital". *Wales Online*. Cyrchwyd 2017-08-19.
4. ↑  "Cymraeg". *cavc.ac.uk*. Cyrchwyd 2023-05-24.
5. ↑  "Siarad Dysgu Byw". *cavc.ac.uk*. Cyrchwyd 2023-05-24.
6. ↑  "Coleg Cymraeg Cenedlaethol | Lansio "Perthyn" – prosiect ar y cyd rhwng y Coleg a Choleg Caerdydd a'r Fro". *Coleg Cymraeg Cenedlaethol*. Cyrchwyd 2023-05-24.

Dolenni allanol
---------------

* Cyfryngau perthnasol Cardiff and Vale College ar Gomin Wicimedia
* Gwefan swyddogol
* Facebook Coleg Caerdydd a'r Fro Dwyieithog
* Fideos *Siarad Dysgu Byw*